Diari Oficial de la Generalitat Valenciana


Sumari del DOGV 21, del 02-05-1980 (1980/801437)

DECRET sobre creació del Servei de Protecció dels Vegetals.
-----------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1980/04/21/(2)/dof/vci/html**

### Dades del document

Número de DOGV
:   21

Data del DOGV
:   02-05-1980

Secció del DOGV
:   DISPOSICIONS GENERALS

Número del document
:   1980/801437


Data del document
:   21-04-1980

Organisme emissor
:   Presidència del Consell

Tipus de document
:   Decret

Anàlisi jurídica

Decret sobre creació del Servei de Protecció dels Vegetals.  
Assumides les competències a què fa referència el Reial Decret 2.917/1979, de 7 de desembre, complementari del Reial Decret 299/1979, de 24 de gener.  
Tenint en compte la gran riquesa agrícola del País Valencià, que exigeix una especial dedicació als factors que influeixen en la seua potenciació i sent u d'aquests el que afecta la Sanitat Vegetal, el desenvolupament de les funcions transferides, exigeix l'adopció d'una tècnica cada vegada més avançada, que requereix la dedicació de personal tècnic especialitzat.  
Les dites funcions eren desenvolupades pel Servei de Defensa contra Plagues i Inspecció Fitopatològica, fan necessari la creació del Servei de Protecció dels Vegetals, per tal que les funcions encomanades en les competències transferides siguen efectives al moment de l?assumpció, sense esperar la reestructuració orgànica de la Conselleria, que amb motiu de les noves competències es fa necessària.  
Vists el Reglament de Règim Interior del Consell del País Valencià i el Reial Decret 2.917/1979, de 7 de desembre, disposició transitòria tercera, tot complint allò que va acordar el Ple del Consell en la seua sessió del dia 21 d'abril de 1980.  
DISPOSE:  
Article primer.- Es crea el Servei de Protecció dels Vegetals per a l'acompliment de les funcions que en matèria de Sanitat Vegetal han estat transferides al Consell del País Valencià pel Reial Decret 2.917/1979, de 7 de desembre, i 299/1979, de 26 de gener.  
Article segon.- Seran funcions del Servei de Protecció dels Vegetals:  
a) L'exercici de la vigilància de camps i collites, per a la detecció dels agents nocius als vegetals i delimitació de zones afectades.  
b) Planificació, organització, realització i direcció de campanyes per a la protecció vegetal al País Valencià.  
c) Organització, direcció i execució de campanyes fitosanitàries regulades per disposicions d'àmbit estatal, al País Valencià.  
d) Recomanar els mitjans de lluita contra els agents nocius als vegetals.  
e) Vigilància del compliment de les disposicions fitosanitàries, tot proposant en circumstàncies especials l'autorització de productes fitosanitaris o d'altres excepcions previstes a les esmentades disposicions vigents.  
f) Proposar i en el seu cas adoptar:  
1) Les mesures fitosanitàries obligatòries per a mitjans de transport i locals relacionats amb productes vegetals.  
2) Les limitacions aconsellables o obligatòries que afecten la sanitat de les plantacions, conreus i aprofitaments, tot incloent-hi la producció de llavors i plantes de viver.  
g) Fomentar les agrupacions d'agricultors per a la lluita en comú contra els agents perjudicials.  
h) Informar a l'Administració de l'Estat sobre la utilitat d'un producte fitosanitari a efectes del seu registre, en relació amb aspectes d'especial incidència al País Valencià.  
i) Vigilar i en el seu cas proposar d'acord amb les autoritats sanitàries competents, les normes per a salvaguardar la salut de les persones que han de manejar productes fitosanitaris, així com dels consumidors d'aliments naturals o transformats tractats directament o procedents de vegetals tractats amb productes fitosanitaris.  
j) Participar en l'adopció de decisions sobre política nacional de protecció dels vegetals.  
k) Col·laborar amb organismes competents en protecció vegetal.  
l) La gestió del Registre de Productors i Distribuïdors de Productes i Material Fitosanitari del País Valencià.  
m) Exercir les funcions transferides a les Estacions d'Avisos Agrícoles.  
Article tercer.- La relació de personal transferit al Consell del País Valencià és la que figura a l'annex al present Decret.  
València, a 21 d'abril de 1980.  
El Conseller d'Agricultura  
LLEONARD RAMON SALES  
El President del Consell, (en funcions)  
ENRIC MONSONIS DOMINGO


Còpia Permalink ELI